
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 600 

14 Μαρτίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποιήσεις της ΠΟΑ 1041/2013 αναφορικά με πα¬ 
ρατάσεις προθεσμιών υποβολής των συγκεντρω¬ 
τικών δηλώσεων των ημεδαπών ή αλλοδαπών δι- 
αχειριστριών εταιριών που είναι εγκατεστημένες 
στην Ελλάδα με βάση το άρθρο 25 του Ν. 27/1975 


και των δηλώσεων φορολογίας πλοίων με ξένη 

σημαία έτους 2013. 1 

Καθορισμός της πάγιας Επιχορήγησης για καθαρι¬ 
ότητα της Υπηρεσίας Δημοσιονομικού Ελέγχου 

στο Ν. Πρέβεζας. 2 

Εισαγωγή μαθητών και σχετικές ρυθμίσεις στα Πρό¬ 
τυπα Πειραματικά Σχολεία (Π.Π.Σ.) για το σχολικό 
έτος 2013-2014. 3 


ΑΠΟΦΑΣΕΙ Σ 

Αριθμ. ΠΟΛ:1050 (1) 


Τροποποιήσεις της ΠΟΑ 1041/2013 αναφορικά με παρα¬ 
τάσεις προθεσμιών υποβολής των συγκεντρωτικών 
δηλώσεων των ημεδαπών ή αλλοδαπών διαχειριστρι- 
ών εταιριών που είναι εγκατεστημένες στην Ελλάδα 
με βάση το άρθρο 25 του Ν. 27/1975 και των δηλώσε¬ 
ων φορολογίας πλοίων με ξένη σημαία έτους 2013. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

α) Τις διατάξεις του άρθρου 26 του Ν. 27/1975 (Α' 
77) έτσι όπως τροποποιήθηκε με το άρθρο 24 του 
Ν. 4110/2013 (Α' 17). 

β) Την αριθ. 07927/19.09.2012 (Φ.Ε.Κ. 2574/Β724.09/2012) 
απόφαση του Πρωθυπουργού και Υπουργού Οικονο¬ 
μικών περί ανάθεσης αρμοδιοτήτων στον Υφυπουργό 
Οικονομικών Γεώργιο Μαυραγάνη. 

γ) Το Π.Δ. 85/2012 «Ίδρυση και μετονομασία Υπουρ¬ 
γείων, μεταφορά και κατάργηση υπηρεσιών» (Φ.Ε.Κ. Α' 
141), όπως αντικαταστάθηκε από το άρθρο πρώτο του 
Π.Δ. 94/2012 (Φ.Ε.Κ. Α' 149). 

δ) Το Π.Δ. 86/2012 «Διορισμός Υπουργών, Αναπληρω¬ 
τών και Υφυπουργών» (Φ.Ε.Κ. Α' 141). 

ε) Την κοινή υπουργική απόφαση ΠΟΑ 1041/26-2-2013 
σχετικά με «τον τύπο και περιεχόμενο της κατά το 


άρθρο 26 του Ν. 27/1975 (Α' 77) «Περί φορολογίας πλοί¬ 
ων, επιβολής εισφοράς προς ανάπτυξη της Εμπορικής 
Ναυτιλίας, εγκαταστάσεως αλλοδαπών ναυτιλιακών επι¬ 
χειρήσεων και ρυθμίσεως συναφών θεμάτων», δήλωσης 
φορολογίας πλοίων με ξένη σημαία, συνυποβαλλόμενα 
με αυτή δικαιολογητικά έγγραφα και διευκρινήσεις για 
την εφαρμογή των διατάξεων του άρθρου αυτού, όπως 
αντικαταστάθηκε με το άρθρο 24 του Ν. 4110/2013 (Α' 
17)». ^ 

στ) Ότι από τις διατάξεις της, δεν προκαλείται δαπάνη 
σε βάρος του κρατικού προϋπολογισμού, αποφασίζουμε: 

1. Ορίζουμε ότι για τον υπολογισμό του φόρου πλοίων 
με ξένη σημαία, οι ημεδαπές ή αλλοδαπές εταιρίες οι 
οποίες διαχειρίζονται τα πλοία με ξένη σημαία και είναι 
εγκατεστημένες στην Ελλάδα δυνάμει των διατάξεων 
του άρθρου 25 του Ν. 27/1975 εξαιρετικά και μόνο για 
την πρώτη εφαρμογή των διατάξεων αυτών, η υποβολή 
των συγκεντρωτικών δηλώσεων μπορεί να γίνει μέχρι 
και τις 15 Απριλίου του 2013. 

2. Επιπλέον ορίζουμε ότι εξαιρετικά και μόνο για την 
πρώτη εφαρμογή των διατάξεων του άρθρου 26 του 
Ν. 27/1975 (Α' 77) έτσι όπως τροποποιήθηκε με το άρθρο 
24 του Ν. 4110/2013 (Α' 17), η υποβολή της δήλωσης του 
φόρου πλοίων με ξένη σημαία και η καταβολή του ενός 
τετάρτου (1/4) του φόρου αυτού μπορεί να γίνει μέχρι 
και την 29 Απριλίου 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 2013 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΝΑΥΤΙΛΙΑΣ ΚΑΙ ΑΙΓΑΙΟΥ 

ΓΕΩΡΓΙΟΣ ΜΑΥΡΑΓΑΝΗΣ ΚΩΝΣΤΑΝΤΙΝΟΣ ΜΟΥΣΟΥΡΟΥΛΗΣ 
-♦- 

Αριθμ. 104 (2) 

Καθορισμός της πάγιας Επιχορήγησης για καθαριότη¬ 
τα της Υπηρεσίας Δημοσιονομικού Ελέγχου στο Ν. 
Πρέβεζας. 

Ο ΑΝΑΠΛΗΡΩΤΗΣ ΠΡΟΪΣΤΑΜΕΝΟΣ ΤΗΣ ΥΠΗΡΕΣΙΑΣ 
ΔΗΜΟΣΙΟΝΟΜΙΚΟΥ ΕΛΕΓΧΟΥ ΣΤΟ Ν. ΠΡΕΒΕΖΑΣ 

Έχοντας υπόψη: 

1. Τις διατάξεις: 

α. Των άρθρων 21 και 22 Α του ν. 2362/1995 «Περί Δήμο- 

σίου Λογιστικού» (Α.247), όπως τροποποιήθηκε και συ¬ 
μπληρώθηκε με τα αρθ. 21 και 23 του ν. 3871/2010 (Α.141). 

β. Του Π.Δ. 113/2010 περί αναλήψεως υποχρεώσεων 
από τους Διατάκτες (Α.194). 

γ. Την αριθ. 2061120/26-8-97 απόφαση Υπ. Οικονομικών 
«ορισμός κυρίων Διατακτών». 

2. Τις αριθ. 2062200/6414/0004/1-9-97 και 2064669/ 
12-9-97 αποφάσεις του Υπ. Οικονομίας και Οικονομικών 
«περί μεταβιβάσεως αρμοδιοτήτων στους Προϊσταμέ¬ 
νους των Περιφερειακών Υπηρεσιών του ΓΛΚ». 

3. Την αριθ. 2/7151/0004/25-01-2012 απόφαση Αναπλη¬ 
ρωτή Υπουργού Οικονομικών «περί ορισμού αναπληρωτή 
Προϊσταμένου στην ΥΔΕ στο Ν. Πρέβεζας». 

4. Την αριθ. 194902/69 απόφαση Υπ. Οικονομικών «περί 
διαδικασίας πληρωμής σταθερών, διαρκού ή περιοδικού 
χαρακτήρα δαπανούν». 

5. Την αριθ. 2/5091/0026/25-5-2012, (ΦΕΚ 1741/Β/ 
25-5-2012) «Καθορισμός διαδικασίας και δικαιολογητικών 
για την πληρωμή δαπανών παγίων κατ’ αποκοπή χορη¬ 
γημάτων και μισθωμάτων κτιρίων δημοσίων υπηρεσιών». 

6. Τις υπηρεσιακός ανάγκες της ΥΔΕ Νομού Πρέβεζας, 
αποφασίζουμε: 

Καθορίζουμε την πάγια επιχορήγηση για καθαριότητα, 
για το χρονικό διάστημα από 01/01/2013 έως 30-09-2013 
της ΥΔΕ στο Νομό Πρέβεζας σε Δύο χιλιάδες εκατόν 
δέκα πέντε ευρώ (2.115,00 ευρώ). Η δαπάνη βαρύνει την 
πίστωση προϋπολογισμού εξόδων του Ε.Φ. 90-44/235 
ΚΑΕ 1232 οικ. έτους 2013. Η παραπάνω πίστωση θα ει- 
σπράττεται τμηματικά από τον προϊστάμενο με Χ.Ε. 
από τη Δ.Ο.Υ. Πρέβεζας για την πληρωμή δαπανών κα¬ 
θαριότητας της ΥΔΕ Ν. Πρέβεζας και είναι εντός του 
διαθέσιμου ποσοστού διάθεσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 25 Ιανουάριου 2013 

Ο Αναπληρωτής Προϊστάμενος 
ΚΩΝ/ΝΟΣ ΧΑΝΤΖΑΡΑΣ 

-♦- 

Αριθμ. 34520/Δ1 (3) 

Εισαγωγή μαθητών και σχετικές ρυθμίσεις στα Πρό¬ 
τυπα Πειραματικά Σχολεία (Π.Π.Σ.) για το σχολικό 
έτος 2013-2014. 

Η ΔΙΟΙΚΟΥΣΑ ΕΠΙΤΡΟΠΗ 

ΠΡΟΤΥΠΩΝ ΠΕΙΡΑΜΑΤΙΚΩΝ ΣΧΟΛΕΙΩΝ (Δ.Ε.Π.Π.Σ.) 

Έχοντας υπόψη: 

1. Τις διατάξεις: 

α) των άρθρων 44 και 51 του Νόμου 3966/2011 (ΦΕΚ 
118, τ.Α'), «Θεσμικό πλαίσιο των Πρότυπων Πειραματικών 
Σχολείων,Ίδρυση Ινστιτούτου Εκπαιδευτικής Πολιτικής, 
Οργάνωση του Ινστιτούτου Τεχνολογίας Υπολογιστών 
και Εκδόσεων «ΔΙΟΦΑΝΤΟΣ» και λοιπές διατάξεις». 

β) του άρθρου 329, παρ. 4α του Νόμου 4072/2012 (ΦΕΚ 
86Α') «Βελτίωση επιχειρηματικού περιβάλλοντος - Νέα 
εταιρική μορφή - Σήματα - Μεσίτες Ακινήτων - Ρύθμι¬ 
ση θεμάτων ναυτιλίας, λιμένων και αλιείας και άλλες 
διατάξεις». 

γ) της αριθμ. 72227/Δ2/02-06-2011 (ΦΕΚ 212/ΥΟΔΔ/ 
04-07-2011) Υ.Α., όπως τροποποιήθηκε με την αριθμ. 
Φ.361.22/4314/Δ1/14-01-2013 (ΦΕΚ 15/ΥΘΔΔ/16-01-2013) Υ.Α. 
«τροποποίηση της αριθμ. 72227/Δ2/ 02-06-2011 (ΦΕΚ 212/ 
ΥΘΔΔ/04-07-2011) απόφασης, «Συγκρότηση της Διοι- 


κούσας Επιτροπής Πρότυπων Πειραματικών Σχολείων 
(Δ.Ε.Π.Π.Σ.)» και ισχύει. 

2. Τις αριθμ. 122084/Δ4/25-10-2011 (Φ.Ε.Κ. 2546/Β/7-11-2011) 
«Χαρακτηρισμός σχολικών μονάδων ως Πρότυπων 
Πειραματικών Σχολείων» και 66365/Δ4/13-6-2012 (ΦΕΚ 
1968/τ.Β'/18-6-2012) «Χαρακτηρισμός σχολικών μονάδων 
ως Πρότυπων Πειραματικών Σχολείων» ΥΑ. 

3. Την με αριθμ. 50210/Δ1/04-05-2012, «Σύνδεση Πρό¬ 
τυπων Πειραματικών Σχολείων (Π.Π.Σ) διαφορετικών 
βαθμιδών» απόφαση της Δ.Ε.Π.Π.Σ. 

4. Τ ις εισηγήσεις των Επιστημονικών Εποπτικών Συμ¬ 
βουλίων (ΕΠ.Ε.Σ.) των Π.Π.Σ. για την εισαγωγή των μα¬ 
θητών/τριών στα Πρότυπα Πειραματικά Σχολεία για το 
σχολικό έτος 2013-14. 

5. Τις αριθμ. 2/2013 και 5/2013 Πράξεις της Δ.Ε.Π.Π.Σ., 
αποφασίζουμε: 

την εισαγωγή μαθητών στα Πρότυπα Πειραματικά 
Σχολεία για το σχολικό έτος 2013-2014 ως εξής: 

Α. Η επιλογή των μαθητών/τριών στα Πρότυπα Πει¬ 
ραματικά Νηπιαγωγεία θα γίνει με κλήρωση. Για τα 
υφιστάμενα Πρότυπα Πειραματικά Νηπιαγωγεία και 
Δημοτικά Σχολεία, τα οποία συνδέονται μεταξύ τους, 
οι απόφοιτοι του Νηπιαγωγείου θα εγγραφούν στο συν- 
δεδεμένο Δημοτικό Σχολείο. Ο αριθμός των μαθητών/ 
τριών που μπορεί να εγγραφούν στο Πρότυπο Πειρα¬ 
ματικό Δημοτικό Σχολείο είναι ίσος με τον αριθμό των 
αποφοίτων του συνδεδεμένου Πρότυπου Πειραματικού 
Νηπιαγωγείου, προσαυξημένος έως και κατά 50%. Αν το 
Πρότυπο Πειραματικό Δημοτικό Σχολείο δε συνδέεται 
με Πρότυπο Πειραματικό Νηπιαγωγείο, η εισαγωγή των 
μαθητών/τριών θα γίνει με κλήρωση. 

Οι ενδιαφερόμενοι γονείς και κηδεμόνες για την εγ¬ 
γραφή των μαθητών/τριών στο Νηπιαγωγείο ή στο 
Δημοτικό οφείλουν να υποβάλουν σχετική αίτηση στο 
Πρότυπο Πειραματικό Νηπιαγωγείο που επιθυμούν κατά 
το χρονικό διάστημα από 10 έως 21 Μαΐου 2013. Οι γονείς 
και οι κηδεμόνες των μαθητών/τριών που ενδιαφέρονται 
να εισαχθούν σε Πρότυπο Πειραματικό Σχολείο (Νηπια¬ 
γωγείο ή Δημοτικό), μπορούν να υποβάλουν αίτηση μόνο 
σε ένα Πρότυπο Πειραματικό Σχολείο για κάθε σχολικό 
έτος. Η ημερομηνία διεξαγωγής της κλήρωσης και όλα 
τα σχετικά θέματα που αφορούν στην εισαγωγή των 
μαθητών/τριών στο Πρότυπο Πειραματικό Νηπιαγωγείο 
ή στην Α' τάξη των Πρότυπων Πειραματικών Δημοτικών 
θα ρυθμιστούν με σχετική Απόφαση της Δ.Ε.Π.Π.Σ. 

Β. Η εισαγωγή όλων των μαθητών/τριών στην Α' Γυ- 
μνασίου στα Πρότυπα Πειραματικά Γυμνάσια θα γίνει 
με δοκιμασία (τεστ) δεξιοτήτων η οποία θα πραγματο¬ 
ποιηθεί σε όλα τα Πρότυπα Πειραματικά Γυμνάσια την 
Πέμπτη 20 Ιουνίου 2013 στις 10 π.μ. Στην ίδια διαδικασία 
συμμετέχουν και οι μαθητές/τριες από τα υφιστάμενα 
Δημοτικά και Γυμνάσια που συνδέονται μεταξύ τους. 
Τα ΕΠ.Ε.Σ. των Π.Π. Γυμνασίων θα αποφασίσουν και 
θα ανακοινώσουν τον αριθμό των εισακτέων μαθητών/ 
τριών μέχρι την Πέμπτη 14 Μαρτίου 2013. 

Με την ανωτέρω διαδικασία οι μαθητές/τριες αξιολο¬ 
γούνται σε δεξιότητες που απέκτησαν κατά τη διάρκεια 
της φοίτησης τους στο Δημοτικό Σχολείο, σχετικές με 
την κατανόηση κειμένων της Ελληνικής Γλώσσας, τα 
Μαθηματικά και τα φυσικά. Οι μαθητές/τριες θα εξετα¬ 
στούν στα παραπάνω πεδία, στο πλαίσιο μιας ενιαίας 
δίωρης δοκιμασίας. Ειδικότερα: 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10655 


• Στην Κατανόηση Κειμένων Ελληνικής Γλώσσας ελέγ¬ 
χονται οι ικανότητες των μαθητών/τριών: στην ανάγνω¬ 
ση, στην κατανόηση γραπτών κειμένων ποικίλων ειδών 
και περιεχομένου (λογοτεχνικά κείμενα, απλά άρθρα 
εφημερίδων ή περιοδικών κλπ) και στην παραγωγή γρα¬ 
πτού λόγου. 

• Στα Μαθηματικά ελέγχονται οι ικανότητες των μα¬ 
θητών/τριών στην κατανόηση και επίλυση προβλημάτων 
της καθημερινής ζωής με απλές αριθμητικές πράξεις, 
διατυπώνοντας αιτιολογήσεις και μαθηματικούς συλ¬ 
λογισμούς. 

• Στα Φυσικά ελέγχονται οι ικανότητες των μαθητών/ 
τριών να κατανοούν φυσικά φαινόμενα που συναντούν 
στην καθημερινή τους ζωή και να διατυπώνουν παρατη¬ 
ρήσεις, συμπεράσματα και προτάσεις για το σχεδίασμά 
ενός απλού πειράματος. 

Θα πρέπει να υπογραμμιστεί ότι δεν ορίζονται συγκε¬ 
κριμένες σελίδες εξεταστέας ύλης στα σχολικά εγχειρί¬ 
δια και σε ουδεμία περίπτωση δεν ελέγχονται γνώσεις, 
οι οποίες προϋποθέτουν απομνημόνευση. Γί αυτό, οι 
μαθητές/τριες δεν απαιτείται να μελετήσουν πρόσθετη 
ύλη ούτε να υποστούν φροντιστηριακή εξάσκηση για να 
προετοιμαστούν για τη συμμετοχή τους στη εν λόγω 
δοκιμασία. Όσα ήδη γνωρίζουν και έχουν αφομοιώσει 
από τη φοίτηση τους στο Δημοτικό Σχολείο αρκούν για 
τη επιτυχή συμμετοχή τους. 

Για την καλύτερη ενημέρωση των μαθητών/τριών, των 
γονέων και κηδεμόνων καθώς και των εκπαιδευτικών 
σχετικά με το χαρακτήρα και το είδος των εξεταζο- 
μένων γνωστικών πεδίων θα ανακοινωθούν ενδεικτικά 
θέματα εντός του πρώτου δεκαημέρου του Απριλίου. 

Ρυθμίσεις σχετικά με τη δοκιμασία (τεστ) στα Πρότυ¬ 
πα Πειραματικά Γυμνάσια 

Οι γονείς και κηδεμόνες των μαθητών/τριών, που ενδι- 
αφέρονται για τη συμμετοχή των παιδιών τους στη δο¬ 
κιμασία (τεστ) δεξιοτήτων για την εισαγωγή σε Πρότυπο 
Πειραματικό Γυμνάσιο, οφείλουν να υποβάλουν στο ΠΠΓ 
της επιλογής τους αίτηση, από 18 έως 29 Μαρτίου 2013. 
Ειδικότερα, καλούνται να φέρουν μαζί τους: 

• την αστυνομική τους ταυτότητα ή διαβατήριο 

• βεβαίωση ταυτοπροσωπίας του μαθητή/τριας από 
Δήμο ή ΚΕΠ ή διαβατήριο 

• μία φωτογραφία ταυτότητας ή διαβατηρίου (έγχρω¬ 
μη ή ασπρόμαυρη) του/της μαθητή/τριας. 

Οι ενδιαφερόμενοι που υποβάλλουν αίτηση θα βεβαι¬ 
ώνουν με υπεύθυνη δήλωση ότι είναι οι κηδεμόνες των 
υποψηφίων μαθητών και ότι δεν έχουν υποβάλει αίτηση 
συμμετοχής σε άλλο Πρότυπο - Πειραματικό Γ υμνάσιο. 
Επίσης, οι γονείς και οι κηδεμόνες υποχρεούνται να 
καταθέσουν στην επιτροπή συγκέντρωσης δικαιολογη- 
τικών του σχολείου, το αργότερο δύο εργάσιμες ημέρες 
πριν την πραγματοποίηση της δοκιμασίας/τεστ, ειδική 
βεβαίωση του Διευθυντή του Γυμνασίου προελεύσεως 
του μαθητή, στην οποία να πιστοποιείται η εγγραφή 
του στο Γ υμνάσιο που ανήκει και να παραλάβουν από 
την επιτροπή το δελτίο συμμετοχής του στη δοκιμασία 
(τεστ). 

Στα Π.Π. Γυμνάσια η προετοιμασία, η οργάνωση και 
διεξαγωγή της δοκιμασίας (τεστ), η επιλογή των θε¬ 
μάτων ανά πεδίο (Ελληνική Γλώσσα, Μαθηματικά και 
φυσικά.) και η αξιολόγηση των γραπτών των μαθητών/ 
τριών θα πραγματοποιηθεί με ευθύνη του Επιστημονι¬ 
κού Εποπτικού Συμβουλίου (ΕΠ.Ε.Σ.) του σχολείου. Γ ια 


το σκοπό αυτό θα συσταθεί α) επιτροπή οργάνωσης 
και διεξαγωγής των εξετάσεων και β) επιτροπή επε¬ 
ξεργασίας και επιλογής θεμάτων για τη δοκιμασία από 
εκπαιδευτικούς του Π.Π. Γ υμνασίου. Στην επιτροπή επε¬ 
ξεργασίας και επιλογής θεμάτων είναι υποχρεωτική 
η συμμετοχή Σχολικού Συμβούλου και εκπαιδευτικού 
της πρωτοβάθμιας εκπαίδευσης, ο οποίος ορίζεται με 
απόφαση του οικείου Περιφερειακού Διευθυντή Α/θμιας 
& Β/θμιας Εκπαίδευσης. Με ευθύνη του ΕΠ.Ε.Σ., επίσης, 
θα γίνει η κατάρτιση του πίνακα αξιολόγησης ανά πεδίο 
και του τελικού αξιολογικού πίνακα, καθώς και η ανακοί¬ 
νωση των εισακτέων και των επιλαχόντων/επιλαχουσών 
μαθητών/ μαθητριών. 

Ειδικότερα σχετικά με τη διεξαγωγή της δοκιμασίας 
(τεστ) 

Το ονοματεπώνυμο και τα λοιπά στοιχεία των μαθη¬ 
τών/τριών στα φύλλα εξετάσεων θα καλύπτονται με την 
επίδοση των θεμάτων και με ευθύνη των επιτηρητών 
της τάξης. 

Τα γραπτά δοκίμια βαθμολογούνται από 0 έως 120 
μόρια (40 μόρια ανά γνωστικό πεδίο) με άριστα τα 120 
μόρια. Η βαθμολόγηση τους θα γίνει από δύο βαθμο¬ 
λογητές για κάθε γνωστικό πεδίο. Εάν η διαφορά του 
βαθμού μεταξύ του πρώτου και του δεύτερου βαθμο¬ 
λογητή είναι μικρότερη ή ίση με 6 μόρια (ανά γνωστικό 
πεδίο), τότε ως τελικός βαθμός του γνωστικού πεδίου 
ορίζεται ο μέσος όρος του βαθμού των δύο βαθμολογη¬ 
τών. Αν η διαφορά μεταξύ των δύο βαθμολογητών είναι 
μεγαλύτερη από 6 μόρια, τότε το γραπτό οδηγείται σε 
αναβαθμολόγηση. Στην περίπτωση αναβαθμολόγησης 
καλύπτονται οι βαθμοί των δύο πρώτων βαθμολογητών 
και προωθείται το γραπτό σε τρίτο βαθμολογητή. Ο τε¬ 
λικός βαθμός του γραπτού προκύπτει από το μέσο όρο 
των βαθμών του τρίτου βαθμολογητή και του βαθμού 
του ενός εκ των δύο πρώτων βαθμολογητών που είναι 
πλησιέστερος προς αυτόν του τρίτου. Αν ο βαθμός του 
τρίτου βαθμολογητή είναι στο μέσο όρο των βαθμών 
των δύο πρώτων βαθμολογητών, ανεξάρτητα από τη 
διαφορά, τότε ο βαθμός του γραπτού είναι ο βαθμός 
του 3 ου βαθμολογητή. Σε περίπτωση ισοβαθμίας στην 
τελευταία θέση των επιτυχόντων γίνεται κλήρωση με¬ 
ταξύ των ισοβαθμούντων ενώπιον του ΕΠ.Ε.Σ. και των 
ενδιαφερομένων γονέων και κηδεμόνων. 

Γ. Η εισαγωγή όλων των μαθητών/τριών σε κάθε Πρό¬ 
τυπο Πειραματικό Λύκειο γίνεται ύστερα από δοκιμασία 
(τεστ δεξιοτήτων και γνώσεων) η οποία θα πραγματο¬ 
ποιηθεί σε όλα τα Πρότυπα Πειραματικά Λύκεια την 
Τρίτη 25 Ιουνίου 2013 στις 10 π.μ. Στην ίδια διαδικασία 
συμμετέχουν και οι μαθητές/τριες από τα υφιστάμενα 
Γυμνάσια και Λύκεια που συνδέονται μεταξύ τους. Τα 
ΕΠ.Ε.Σ. των Π.Π. Λυκείων θα αποφασίσουν και θα ανα¬ 
κοινώσουν τον αριθμό των εισακτέων μαθητών/τριών 
μέχρι την Πέμπτη 14 Μαρτίου 2013. 

Με τη δοκιμασία εισαγωγής μαθητών/τριών στα Πρό¬ 
τυπα - Πειραματικά Λύκεια αξιολογούνται γνώσεις και 
δεξιότητες που απέκτησαν κατά τη διάρκεια της φοί¬ 
τησης τους στο Γ υμνάσιο, σχετικές με την Κατανόηση 
Κειμένων της Ελληνικής Γλώσσας και τα Μαθηματικά. Οι 
μαθητές/τριες θα εξεταστούν στα παραπάνω πεδία, στο 
πλαίσιο μιας ενιαίας τρίωρης δοκιμασίας. Ειδικότερα: 

• Στο γνωστικό πεδίο της Κατανόησης Κειμένων 
Ελληνικής Γλώσσας εξετάζονται οι ικανότητες στην 
ανάγνωση και στην κατανόηση γραπτών κειμένων ποι- 

κίλων ειδών και περιεχομένου (λογοτεχνικά κείμενα, 
άρθρα από εφημερίδες και περιοδικά, επιστολές, απλά 
δοκίμια κλπ), καθώς και οι ικανότητες στην παραγωγή 
γραπτού λόγου. 

• Στο γνωστικό πεδίο των Μαθηματικών εξετάζονται 
οι ικανότητες κατανόησης του σημαντικού ρόλου των 
Μαθηματικών στην καθημερινότητα, η ικανότητα ανά¬ 
πτυξης επιχειρημάτων, αιτιολογήσεων και συλλογισμών, 
καθώς και οι αριθμητικές, αλγεβρικές, γεωμετρικές, στα¬ 
τιστικές και στοχαστικές γνώσεις και δεξιότητες. 

Θα πρέπει να υπογραμμιστεί ότι δεν ορίζονται συ¬ 
γκεκριμένες σελίδες εξεταστέας ύλης στα σχολικά 
εγχειρίδια και σε ουδεμία περίπτωση δεν ελέγχονται 
γνώσεις, οι οποίες προϋποθέτουν απομνημόνευση. Γί 
αυτό, οι μαθητές/τριες δεν απαιτείται να μελετήσουν 
πρόσθετη ύλη ούτε να υποστούν φροντιστηριακή εξά¬ 
σκηση για να προετοιμαστούν για τη συμμετοχή τους 
στη εν λόγω δοκιμασία. Όσα ήδη γνωρίζουν και έχουν 
αφομοιώσει από τη φοίτηση τους στο Γυμνάσιο αρκούν 
για τη επιτυχή συμμετοχή τους. 

Για την καλύτερη ενημέρωση των μαθητών/τριών, 
των γονέων και κηδεμόνων σχετικά με το χαρακτήρα 
και το είδος των εξεταζομένων γνωστικών πεδίων θα 
ανακοινωθούν ενδεικτικά θέματα εντός του πρώτου 
δεκαημέρου του Απριλίου. 

Ρυθμίσεις σχετικά με τη δοκιμασία/τεστ στα Πρότυπα 
Πειραματικά Λύκεια 

Οι γονείς και κηδεμόνες των μαθητών/τριών, που 
ενδιαφέρονται για την συμμετοχή των παιδιών τους 
στη δοκιμασία (τεστ) δεξιοτήτων και γνώσεων για την 
εισαγωγή σε Πρότυπο Πειραματικό Λύκειο, οφείλουν 
να υποβάλουν στο Π.Π.Λ. της επιλογής τους αίτηση, 
από 18 έως 29 Μαρτίου 2013. Ειδικότερα, καλούνται να 
φέρουν μαζί τους: 

• αστυνομική τους ταυτότητα ή διαβατήριο 

• αστυνομική ταυτότητα ή βεβαίωση ταυτοπροσωπίας 
του μαθητή/τριας από Δήμο ή ΚΕΠ ή διαβατήριο 

• μία φωτογραφία ταυτότητας ή διαβατηρίου (έγχρω¬ 
μη ή ασπρόμαυρη) του/της μαθητή/τριας. 

Οι ενδιαφερόμενοι που υποβάλλουν αίτηση θα βεβαι¬ 
ώνουν με υπεύθυνη δήλωση ότι είναι οι κηδεμόνες των 
υποψηφίων μαθητών και ότι δεν έχουν υποβάλει αίτηση 
συμμετοχής σε άλλο Πρότυπο - Πειραματικό Λύκειο. 
Επίσης, οι γονείς και οι κηδεμόνες υποχρεούνται να 
καταθέσουν στην επιτροπή συγκέντρωσης δικαιολογη- 
τικών του σχολείου, το αργότερο δύο εργάσιμες ημέρες 
πριν την πραγματοποίηση της δοκιμασίας/τεστ, ειδική 
βεβαίωση του Διευθυντή του Λυκείου προέλευσης του 
μαθητή, στην οποία να πιστοποιείται η εγγραφή του στο 
Λύκειο που ανήκει και να παραλάβουν από την επιτροπή 
το δελτίο συμμετοχής του στη δοκιμασία (τεστ). 

Η επιλογή των θεμάτων που θα εξεταστούν οι μαθη- 
τές/τριες θα γίνει με ευθύνη της Δ.Ε.Π.Π.Σ. από επιστη¬ 
μονική επιτροπή που θα συσταθεί για αυτό το σκοπό. Η 
προετοιμασία, η οργάνωση, η διεξαγωγή της δοκιμασίας 
(τεστ) και η αξιολόγηση των γραπτών των μαθητών/τρι¬ 


ών θα πραγματοποιηθεί από επιτροπή που θα συσταθεί 
με ευθύνη των Επιστημονικών Εποπτικών Συμβουλίων 
των Π.Π. Λυκείων. Με την ευθύνη των ΕΠ.Ε.Σ. επίσης θα 
γίνει η κατάρτιση του πίνακα αξιολόγησης ανά γνωστικό 
πεδίο (Ελληνική Γλώσσα και Μαθηματικά) και του τελι¬ 
κού αξιολογικού πίνακα, καθώς και η ανακοίνωση των 
εισακτέων και των επιλαχόντων/επιλαχουσών μαθητών/ 
μαθητριών. 

Ειδικότερα σχετικά με τη διεξαγωγή της δοκιμασίας 
(τεστ) 

Το ονοματεπώνυμο και τα λοιπά στοιχεία των μαθη¬ 
τών/τριών στα φύλλα εξετάσεων θα καλύπτονται με την 
επίδοση των θεμάτων και με ευθύνη των επιτηρητών 
της τάξης. 

Τα γραπτά δοκίμια βαθμολογούνται από 0 έως 120 
μόρια (60 μόρια ανά γνωστικό πεδίο) με άριστα τα 120 
μόρια. Η βαθμολόγηση τους θα γίνει από δύο βαθμο¬ 
λογητές για κάθε γνωστικό πεδίο. Εάν η διαφορά του 
βαθμού μεταξύ του πρώτου και του δεύτερου βαθμο¬ 
λογητή είναι μικρότερη ή ίση με 9 μόρια (ανά γνωστικό 
πεδίο), τότε ως τελικός βαθμός του γνωστικού πεδίου 
ορίζεται ο μέσος όρος του βαθμού των δύο βαθμολογη¬ 
τών. Αν η διαφορά μεταξύ των δύο βαθμολογητών είναι 
μεγαλύτερη από 9 μόρια, τότε το γραπτό οδηγείται σε 
αναβαθμολόγηση. Στην περίπτωση αναβαθμολόγησης 
καλύπτονται οι βαθμοί των δύο πρώτων βαθμολογητών 
και προωθείται το γραπτό σε τρίτο βαθμολογητή. Ο τε¬ 
λικός βαθμός του γραπτού προκύπτει από το μέσο όρο 
των βαθμών του τρίτου βαθμολογητή και του βαθμού 
του ενός εκ των δύο πρώτων βαθμολογητών που είναι 
πλησιέστερος προς αυτόν του τρίτου. Αν ο βαθμός του 
τρίτου βαθμολογητή είναι στο μέσο όρο των βαθμών 
των δύο πρώτων βαθμολογητών, τότε ο τελικός βαθμός 
του γραπτού είναι ο βαθμός του 3 ου βαθμολογητή. Σε 
περίπτωση ισοβαθμίας στην τελευταία θέση των επι- 
τυχόντων γίνεται κλήρωση μεταξύ των ισοβαθμούντων 
ενώπιον του ΕΠ.Ε.Σ. και των ενδιαφερομένων γονέων 
και κηδεμόνων. 

Δ. Λοιπές ρυθμίσεις 

Όπως προβλέπεται από τη σχετική νομοθεσία, οι 
μαθητές/τριες με μαθησιακές δυσκολίες εξετάζονται 
προφορικά από επιτροπή εκπαιδευτικών του σχολείου. 

Όλοι οι μη επιτυχόντες/ επαυχούσες μαθητές/ μαθή¬ 
τριες θεωρούνται επιλαχόντες/ επιλαχούσες με σειρά 
κατάταξης που ορίζεται από τη βαθμολογική τους επί¬ 
δοση. 

Οι τυχόν κενές θέσεις στη Β' και τη Γ' τάξη των 
Προτύπων Πειραματικών Γυμνασίων και Λυκείων κα¬ 
λύπτονται με την ίδια διαδικασία δοκιμασίας (τεστ) το 
Μήνα Σεπτέμβριο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 12 Μαρτίου 2013 

Ο Πρόεδρος της Διοικούσας Επιτροπής 
ΓΕΩΡΓΙΟΣ ΘΕΟΦ. ΚΑΛΚΑΝΗΣ 

